**Αθήνα:** 27.05.2025

**Αρ. Πρωτ.:** 603

**ΔΕΛΤΙΟ ΤΥΠΟΥ**

**Ε.Σ.Α.μεΑ.: Όμηροι από το 2021 προστατευόμενοι άτομα με αναπηρία του 2643- νέα προσκόμματα**

Με επιστολή της (επισυνάπτεται) στην υπουργό Εργασίας Ν. Κεραμέως η ΕΣΑμεΑ θίγει ένα ζήτημα που έχει προκύψει αναφορικά με τις συνεδριάσεις της Α’ Δευτεροβάθμιας Επιτροπής του άρθρου 10 του ν. 2643/1998, οι οποίες εξετάζουν τις ενδικοφανείς προσφυγές που αναφέρονται στην τελευταία προκήρυξη του ν. 2643/98, που είχε εκδοθεί το **2021** και στις τοποθετήσεις των προστατευόμενων που ακολούθησαν.

Με έγγραφο του υπουργείου Εργασίας, η ΕΣΑμεΑ ενημερώθηκε για την αναβολή της προγραμματισμένης συνεδρίασης της Α’ Δευτεροβάθμιας Επιτροπής του άρθρου 10 του ν. 2643/1998, που επρόκειτο να πραγματοποιηθεί στις 28 Μαΐου 2025. Μάλιστα η αναβολή είναι επ’ αόριστο, λόγω της συνταξιοδότησης της αναπληρώτριας του Προέδρου, κ. Βασιλικής Τύρου, Νομικής Συμβούλου του Κράτους, η οποία προέδρευε της Επιτροπής και η Επιτροπή θα συνεδριάσει ξανά με μεγάλη καθυστέρηση, έως ότου αντικατασταθεί η Νομική Σύμβουλος!

Σήμερα υπάρχουν αρκετές προσφυγές που πρέπει να εξεταστούν άμεσα, καθώς μεγάλος αριθμός ατόμων με αναπηρία βρίσκεται σε ομηρία **από το 2021** που είχε δημοσιευτεί η σχετική προκήρυξη, και η ΕΣΑμεΑ ζητά η υπουργός να προβεί στις απαραίτητες ενέργειες για την επίσπευση των διαδικασιών, ώστε να συνεχιστούν άμεσα και χωρίς προσκόμματα οι συνεδριάσεις της συγκεκριμένης Επιτροπής.

**Για περισσότερες πληροφορίες επικοινωνήστε με τον Πρόεδρο της Ε.Σ.Α.μεΑ. κ. Ι. Βαρδακαστάνη στο κινητό τηλέφωνο 6937157193.**

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |